גדלתי בלימפופו, בגבול שבין לימפופו
למפומאלאנגה, בעיר קטנה בשם מוטטמה.
אספקת המים והחשמל היתה בלתי ניתנת לחיזוי
כמו מזג האוויר, וכשגדלתי שם בתנאים הקשים ההם,
בגיל 17, נהגתי לבלות עם כמה מחברי
בחורף, והיינו משתזפים בשמש.
השמש של לימפופו חמה מאד בחורף.
אז בזמן שהשתזפנו, חברי הטוב, לידי, אומר לי,
"בחיי, למה אף אחד לא ממציא משהו
שאפשר למרוח על העור ואז לא צריך להתרחץ?"
ישבתי שם ואמרתי, "בחיי. הייתי קונה דבר כזה."
הלכתי הביתה וערכתי מחקר קטן,
ומצאתי כמה נתונים מזעזעים ביותר.
ליותר מ-2.5 מיליארד בני-אדם בעולם היום
אין גישה ראויה לשמה למים ולאמצעי תברואה.
450 מיליון מהם חיים באפריקה,
ו-5 מיליון מהם - בדרום-אפריקה.
בסביבה הזאת משגשגות כל מיני מחלות,
כשהחמורה מהן קרויה "גרענת".
גרענת היא זיהום העין בגלל לכלוך
שחודר לעין. מספר זיהומי גרענת
מסוגלים לעוור אתכם לנצח.
המחלה הופכת 8 מיליון בני-אדם לעיוורים
מידי שנה בשנה. החלק הכי מזעזע בכך הוא
שכדי למנוע זיהום בגרענת
צריך רק לשטוף פנים:
בלי תרופות, בלי גלולות, בלי זריקות.
אז אחרי שראיתי את הנתונים המזעזעים האלה, חשבתי לעצמי,
"אפילו אם לא למען עצמי,
כי לא בא לי להתרחץ, עלי לפחות
לנסות לעשות זאת כדי להציל את העולם." [צחוק]
אז בעזרת סוס העבודה הנאמן שלי, הטלפון הנייד "נוקיה 6234" שלי --
לא היה לי מחשב נייד, ולא הרבה אינטרנט,
חוץ מקפה-אינטרנט ב-20 ראנד לשעה --
ערכתי מחקר ב"ויקיפדיה" וב"גוגל" על תרחיצים,
משחות, תרכובות, נקודות המסה, רעילות --
מדע של בי"ס תיכון --
וכתבתי נוסחה קטנה על פיסת נייר,
וזה דמה לרוטב המיוחד של "קנטקי פרייד צ'יקן", כן?
אז היתה לי נוסחה מוכנה.
וכעת עלינו להפוך את זה למעשי.
נריץ קדימה 4 שנים, אחרי שכתבתי
תכנית עסקית של 40 עמודים בטלפון הנייד,
וגם את הפטנט שלי בטלפון הנייד,
אני בעל הפטנט הצעיר ביותר במדינה,
ו -- "די לרחצה!" --
אני לא יכול להוסיף לכך כלום. [צחוק]
המצאתי את "דרייבאת'", שהוא
קרם תחליף הרחצה הראשון בעולם.
פשוט מורחים אותו על העור, ואין צורך להתרחץ.
[צחוק]
אחרי שניסיתי להצליח עם זה בתיכון
עם המשאבים המוגבלים שלי אז, הלכתי לאוניברסיטה,
נפגשתי עם כמה אנשים, הפכתי את זה למעשי,
והיום יש לנו מוצר מתפקד לגמרי,
שמוכן להיכנס לשוק. הוא כבר זמין בשוק.
למדנו כמה לקחים בתחום המיסחור
ואיך להציע את "דרייבאת'".
אחד הדברים שלמדנו היה שקהילות עניות
לא קונות מוצרים בכמויות גדולות.
הן קונות מוצרים לפי הביקוש. אדם באלכס
לא קונה קופסת סיגריות, אלא סיגריה בודדת
בכל יום, אפילו אם זה יותר יקר.
אז ארזנו את "דרייבאת'" בשקיקים החדשניים האלה.
פשוט שוברים אותם לחצי, וסוחטים.
ומה שנחמד הוא, ששקיק אחד מהווה תחליף למקלחת
בחמישה ראנד.
אחרי שיצרנו את המודל הזה, למדנו עוד הרבה
בנוגע לשימוש במוצר.
הבנו שגם ילדים עשירים מהפרברים
רוצים את "דרייבאת'". [צחוק]
לפחות פעם בשבוע.
בכל אופן, הבנו שאנו יכולים לחסוך 80 מיליון ליטר מים
בממוצע, בכל פעם שהם לא מתקלחים.
ואנו גם חוסכים שעתיים ביום אצל ילדים
באזורים כפריים, שהן שעתיים נוספות בביה"ס,
שעתיים נוספות לשיעורי-בית,
שעתיים נוספות פשוט להיות ילדים.
אחרי שראינו את ההשפעה העולמית, צמצמנו את זה
לערך המרכזי של התכנית העסקית שלנו,
שהוא נקיון ונוחות.
לעשירים, "דרייבאת'" הוא נוחות
ולעניים - הצלת חיים.
אחרי שהכנסנו את המוצר לעבודה, למעשה אנחנו
מוכנים למכור את המוצר
בארגון רב-לאומי כדי להכניסו לשוק הקמעונאי,
והשאלה היחידה שיש לי היום לקהל היא,
בדרכי החצץ של לימפופו,
עם הקצבה של 50 ראנד לשבוע,
המצאתי עבור העולם שיטה איך לא להתרחץ.
מה מונע בעדכם? [מחיאות כפיים]
עוד לא סיימתי. עוד לא סיימתי.
דבר מרכזי נוסף שלמדתי המון עליו
במשך כל התהליך הזה,
לפני שנה "גוגל" הכתירה אותי כאחד המוחות הצעירים המבריקים בעולם.
היום אני גם הסטודנט-יזם הכי טוב
בעולם, האפריקאי הראשון שזכה לתהילה זו,
ומה שבאמת מפליא אותי הוא, שעשיתי את כל זה
רק בגלל שלא רציתי להתרחץ. תודה רבה.
[מחיאות כפיים]